Document ID: /fineweb-2-swissfilter-quality_10-filterrobots/filtered/02038.jsonl.gz/533

En scola duai vinavant dar internet via WLAN – e betg sulet via cabel. Da quai avis è la regenza grischuna ch’ha respundì sin l’incumbensa Fasani-Horath areguard WLAN e la prevenziun sanitara per uffants e giuvenils.
I dettia ni cumprovas segiras ni indizis plausibels davart privels per la sanadad. Uschia na sajan mesiras preventivas cunter electrosmog da WLAN betg necessarias, scriva la regenza grischuna en la resposta. Ella sa basa sin in scrit da l'Uffizi federal da sanadad da l'avust 2019.
RTR novitads 15:00